钦定古今图书集成/历象汇编/庶征典/第134卷 > 《瑞应河清赋》〈有序〉廖道南
## 钦定古今图书集成/历象汇编/庶征典/第134卷 > 《瑞应河清赋》〈有序〉廖道南

嘉靖戊子冬十一月，臣道南上疏曰：“臣尝庄诵我太祖高皇帝御制文集，凡有事于天地、宗庙社稷，躬临祷祀，亲撰乐章。至于几务之暇，馆阁之儒、法从之僚，日侍黼座上。时挥洒宸翰，著为文章。如《甘露》《河清》《嘉禾》《神龙》，悉令词林为之纪述。故当时诸臣，如宋濂则有《膏露颂》，解缙则有《河清表》，刘基则有《瑞麦颂》。至永” 乐间，王直则有《甘露诗》，杨士奇则有《河清赋》，梁潜则有《驺虞歌》。宣德以后，编撰日富，皆能即物穷理，而辞以达意；随事罄忠，而美不忘规。古之太史陈诗，内史纳诲，官师敷典，暬御呈箴。左右载笔，以纪言动；上下交修，以成德业。其道类如此。恭惟皇上，敬事天地，体法祖宗，至诚格乎神明，大孝达于天“下。天惟显思，甘露已应；地不爱宝，黄河载清。诸福之物，可致之祥，固将毕至矣。” 迩者圣心警惕，轸念农功，悯旱蝗之为灾，祈雪泽之早降，昭告都宫，露祷郊坛，既致恳于山川，旋竭虔于社稷，躬劳步履，神鉴精诚，顾玆一阳之时，豫占三白之兆，臣民胥庆，中外咸欢，信有超于古帝王之上矣。臣又闻之，天地交而后万物生，君臣交而后万化行。《易彖》曰：“大哉乾元，万物资始，乃统天。云行雨施，品物流形。大明终始，六位时成。时乘六龙以御天。乾道变化，各正性命。保合太和，乃利贞。首出庶物，万国咸宁。” 盖言天地有太和之气，人君当体干以象之也。《礼运》曰：圣人作则，必以天地为本，以阴阳为端，以四“时为柄，以日星为纪，月以为量，鬼神以为徒，五行以为质，礼义以为器，人情以为田，四灵以为畜。” 盖言天地有大顺之应，人君当体信以感之也。伏愿皇上体乾行健，以象天地之太和；体信建中，以达天地之大顺。灵应已臻，敬畏匪懈，位育益至，参赞懋隆。心和则气和，气和则形和。百官和于朝，万民和于野，而“虞廷喜起之歌，周室《卷阿》” 之颂，实有望于今日矣。臣滥竽史馆，欣睹嘉祯，窃效杨士奇《河清赋》，谨撰《瑞应河清赋》。赋曰：

岁在疆，圉辰，大渊献，律旋大吕，杓回斗建。灵飙萧瑟
兮瑶林，庆云葱郁兮银汉，星珠联兮月璧扬辉，山祇
顺兮海若贡晏。天子乃辟彤闱，临紫殿，御金床，悬玉
瑱，排龙旗，列雉扇，宝典法象乎天地，奎章噬嗑乎雷
电，干祥集而寰宇宁，万象呈而泰阶转。是月也，惟河
之南，爰有灵宝；惟山之西，爰有芮城。惟二邑之民牧，
“惟二省之守臣。偕千万人而往观，越五十里而河清。
庆卜筮之云吉，肃置邮而上陈。”于是属礼曹集词林，
稽往迹，究遗经，度《干凿》，图坤灵。观京房之传，则兆盛
治而天下平；述李康之论，则锡元嗣而圣人生。佥谋
既协，稽首飏言。夫其为河也，源于火敦而星宿灿烂；
委于《阳纡》而波涛混茫。濬于于阗而葱岭巃嵷。合于
《忽阑》而蒲海汪洋。潴于泑泽而赤宾荡漾，经于昆仑
而元圃峥嵘。尔乃抗之以积石，南至于华阴。屹之以底柱，东至于孟津。泱瀼浟湙于潼关之险，沸溃瀖泋
于平陆之滨，冲瀜沆瀁于桃林之渡。《㵧澔》涆于函
谷之村。其始也，荣光下烛，灏气上蒸；沈渊类镜，恬波
凝冰。望龙门兮如注，宛凤沼兮同澄。阳侯乘白螭兮
安以不扰，冯夷驾苍虬兮寂若无惊。其继也，素练昭
回，元晶莹洁；璀璨瑶华，缤纷玉屑。阳乌浴兮清泠，阴
兔升兮寒冽。川精翔𤇀“阁兮湛尔跃金，泽虞屏蜃市
兮炯然凝雪。”又其既也，彩虹映川，景星耀流。汇通三
岛，潨达十洲。拟圭璧兮色纯，滋土谷兮功优天吴荐
鲛绡兮皎如栖鹄，罔象索骊珠兮狎以招鸥。是盖《河
清》之大概，而河伯之所受命而怀柔者也。昔者庖羲
则龙图而画卦，夏禹演龟范而叙畴，殷汤承元鸟而
都亳，姬武感白鱼而造周，成王卜洛营而瀍涧攸翕，
汉主握镐璧而秦雍是丘。凡帝王之创业而继统，皆
鬼神之助德而成谋。乃若李尢夸炎绪以作铭，鲍昭
敷宋功以呈颂，范云怀德水以宣谣，应玚羡灵河以
兴讽，辑芳华以为美，谅贞诚之能动。乃若长孙值贞
观以集庆，晏殊遇祥符以修词，仁裕表清漪以具疏，
文收采瑞应以陈诗。鸣治化以为荣，操觚翰而敢辞。
历阅琼编，穷蒐玉笈，“河清”之瑞，后先稠叠。盖未有如
我明之盛德大业，元功丕烈，以契乾符，以合坤策焉
者也。繄昔高皇奋扬神武，迅扫胡尘，乃屠维作噩，“黄
河肇清。”爰以勒之金石，扬骏惠而流鸿声。“繄昔文皇
光阐至文，表章圣经；乃旃蒙摄提，黄河复清。”爰以播
之弦诵，谐朱瑟而调紫琼。肆若圣躬诞育，黄河肇清，
江汉毓灵，翼轸储精。乃岁阏逢涒滩，履祚之辰，五星
聚而三垣辉，七纬顺而九道平。乃今礼典告成，黄河
载清，赫赫厥声，濯濯厥灵。乃岁著雍浑敦履端之春，
协气郁而四灵从，甘露降而诸福呈。盖河清之为瑞
首也，以言乎其蓄也厥蕴孔“厚；以言乎其发也，厥施
孔臧。以言乎其功也，厥绪孔茂。以言乎其祉也；厥兆
孔彰。以言乎其上也；脉络贯乎天津而无间，以言乎
其下也；膏液资乎地利而无疆。以言乎其近也；叶少
海之期而前星炳耀；以言乎其远也；并泰山之砺而
磐石安康。是盖受精于天地，锡祐于宗社，而开亿万
年长发之祥也。”臣乃矢诗以遂。歌曰：“于昭皇祖，德纯
粹精。克勤克俭，乃圣乃神。景运既协，昌祚允新。巍巍
莫并，荡荡难名。吁嗟《河》兮，肇启其征。保佑自天，纯嘏
维申。于赫太宗，受命溥将。文谟丕显，武烈弥光。下修
人纪，上振天纲。万国咸宁，四裔来王。吁嗟河兮，载发
其祥。保佑自天，纯嘏惟昌。于穆吾皇，缉熙光明。至”仁
享帝，大孝享亲。言以道接，志以道宁。礼乐定序，天下
中兴。吁嗟河兮，快睹重清。亿万斯年，万福咸臻。